Trakio

Trakio (, , ) estas geografia kaj historia regiono en sudorienta Eŭropo, ampleksanta sudan Bulgarion, nordorientan Grekion, kaj la Eŭropan parton de Turkio. Trakio troviĝas apud tri maroj: la Nigra maro, la Egea maro kaj la Marmora maro.

 Historio 
La indiĝena popolo de Trakio estis hindeŭropidoj nomataj Trakoj. La Trakoj, disdividitaj en diversaj triboj, ne sukcesis formi ian daŭran politikan organizaĵon, ĝis la Odrusia ŝtato fondiĝis en la 4-a jarcento a.K.

La Trakoj frutempe falis sub la kultura influado de la Grekoj, sed sukcesis teni siajn kulturon kaj lingvon dum pluraj jarcentoj. La Trakoj ankaŭ influis Grekan kulturon -- en Greka mitologio aperas kelkaj Trakoj. Tamen, ĉar la Trakoj ne parolis la grekan, la Grekoj rigardis ilin kiel sovaĝojn. La Grekoj komencis fondi koloniojn en Trakio en la 6-a jarcento a.K.

Trakio sude de Danubo estis konkerita en la jaro 512 a.K. de la Persa Imperio sub Dario la Granda, kaj regita dum ĉirkaŭ 50 jaroj.

Trakio estis denove konkerita de Filipo la 2-a de Makedonio en la 4-a jarcento a.K.. Makedonio regis super Trakio dum 150 jaroj.

En 279 a.K., Keltoj invadis Makedonion, Grekion kaj Trakion. Ili baldaŭ forpeliĝis el Grekio kaj Makedonio, sed restis en Trakio ĝis la fino de la 3-a jarcento a.K.. El Trakio la Keltoj migris en Anatolion kaj fondis la reĝlandon de Galatio.

eta|dekstra|300ra|<center>la romiaj provincoj dum la jaro 116, sub imperiestro Trajanus
eta|maldekstra|150ra|<center>la romia provinco Thracia, jen malhelruĝe akcentita
Post la 3-a Makedonia milito, Trakio falis sub la rego de la Romia Imperio. Trakio () restis provinco de Romio ĝis ties disfalo. Poste, Trakio falis sub la rego de la Bizanca Imperio.

Bizancio perdis plejparton da Trakio favore al Bulgario en la 9-a jarcento, regajnis ĝin in 972, kaj reperdis ĝin en la 12-a jarcento. Dum la 13-a kaj 14-a jarcentoj, la regiono estis prenita kaj reprenita de Bulgario kaj Bizancio.

Finfine la tutan Trakion la Osmanida Imperio konkeris en la 14-a jarcento, kaj ĝin regis dum kvin jarcentoj.

Trakio denove dividiĝis inter Grekio, Bulgario kaj Turkio post la Unua mondmilito kaj la disfalo de la Osmanida imperio.

 Urboj de Trakio 

 Bulgario 
 Plovdiv
 Stara Zagora
 Kazanlako
 Haskovo
 Burgaso
 Pistiros
 Seuthopolis

 Grekio 
 Aleksandropolis
 Abdera
 Didimoteiĥo
 Komotini
 Lavara
 Pitio
 Orestiada
 Samotrako
 Sapes
 Ĥanti

 Turkio 
 Edirne
 Istanbulo
 Gelibolu
 Kırklareli
 Tekirdağ
 Çanakkale (Dardaneloj)

Aliaj geografiaj elementoj
 Marico, rivero

 Vidu ankaŭ 
 Trakia tombo en Kazanlako

Kategorio:Historio de Turkio
Kategorio:Historio de Bulgario
Kategorio:Historio de Grekio
Kategorio:Romiaj provincoj
Kategorio:Romia Grekio